Diari Oficial de la Generalitat Valenciana


Sumari del DOGV 4477, del 09-04-2003 (2003/3927)

RESOLUCIÓ de 24 de març de 2003, de la Secretaria General de la Conselleria de Justícia i Administracions Públiques, que ordena donar publicitat a la Resolució per la qual s'aprova la liquidació de la Fundació Santiago Lope.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3927


Data del document
:   24-03-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat

RESOLUCIÓ de 24 de març de 2003, de la Secretaria General de la Conselleria de Justícia i Administracions Públiques, que ordena donar publicitat a la Resolució per la qual s'aprova la liquidació de la Fundació Santiago Lope. [2003/3927]
  
En compliment del que disposa l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que indica «... Els actes administratius seran objecte de publicació quan així ho establisquen raons d'interés públic apreciades per l'òrgan competent ...», es dóna publicitat a la següent resolució:
  
«Vist l'expedient de liquidació de la Fundació Santiago Lope, resulten els següents,
  
Fets
  
Primer. En data 8 de juliol de 2002, el Jutjat de Primera Instància número 5 de València, va dictar sentència d'extinció de la Fundació Santiago Lope, per impossibilitat de compliment del fi fundacional, per la qual cosa s'estimava la sol·licitud d'extinció realitzada per la Generalitat Valenciana.
  
Segon. Que la Comissió del Protectorat de Fundacions, reunida en data 14 de març, va acordar que el destinatari dels béns i drets resultants de la liquidació de la Fundació Santiago Lope siga la Fundació Cultural Rafael de Moncada, per a destinar-lo als fins de la fundació.
  
Tercer. El patrimoni resultant de la liquidació de la Fundació, consisteix en drets de propietat intel·lectual que corresponien a la viuda i hereva del compositor, senyor Santiago Lope González, i la quantitat en metàl·lic de 10.881,78 euros dipositats en un compte bancari a nom de la Fundació a l'entitat Bancaixa.
  
Fonaments de dret
  
I. L'article 1 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, determina que a esta Conselleria correspon exercir, entre altres, les competències en matèria de fundacions.
  
II. En l'article 26.2 de la Llei 8/98, de Fundacions, de la Comunitat Valenciana, s'indica que els béns i drets resultants de la liquidació es destinaran a les fundacions o a les entitats no lucratives privades que perseguisquen fins d'interés general i que tinguen afectats els seus béns, fins i tot per al supòsit de la seua dissolució, a la consecució d'aquells, i que hagen sigut designats en el negoci fundacional o en els estatuts de la fundació extingida.
  
Si no n'hi ha, esta destinació podrà ser decidida, a favor de les mateixes fundacions i entitats esmentades, pel patronat, quan tinguen reconeguda esta facultat pel fundador, i, a falta d'eixa facultat, correspondrà al Protectorat complir eixa comesa.
  
III. Declarada l'extinció de la Fundació per la impossibilitat de realització del fi fundacional, d'acord amb la resolució judicial que se cita en el fet primer de la present Resolució, i a causa de la inexistència de Patronat, el procediment de liquidació ha sigut portat a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana.
  
IV. En l'article 47 m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, s'establix que s'inscriurà en el Registre de Fundacions la liquidació de la mateixa i la destinació donada als béns fundacionals.
  
Per tot això, i tenint en compte l'acord de la Comissió del Protectorat de data 14 de març de 2003, i la Resolució del conseller de Justícia i Administracions Públiques, de 27 de febrer de 2003, i vistos els preceptes legals citats i la resta generals de pertinent aplicació, resolc:
  
1r. Aprovar la liquidació de la Fundació Santiago Lope, en els termes establits en el fet tercer de la present Resolució.
  
2n. Adjudicar els béns i drets de la Fundació Santiago Lope, a favor de la Fundació Cultural Rafael de Moncada, perquè els destine als fins de la fundació, fet que haurà d'acreditar davant d'este Protectorat.
  
3r. Inscriure en el Registre de Fundacions de la Comunitat Valenciana la liquidació de la Fundació Santiago Lope. Així com la destinació donada als seus béns a favor de la Fundació Cultural Rafael de Moncada.
  
Publiqueu la present Resolució, que és definitiva en via administrativa, i que en contra podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és procedent, recurs de reposició potestatiu, en el termini d'un mes davant del conseller de Justícia i Administracions Públiques, o qualsevol altre recurs que s'estime procedent.
  
València 20 de març de 2003.- El conseller de Justícia i Administracions Públiques: Carlos González Cepeda».